O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “2017 — 2021-yillarda O‘zbekiston Respublikasini rivojlantirishning beshta ustuvor yo‘nalishi bo‘yicha

O‘zbekiston Respublikasi Prezidentining “2017 — 2021-yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini “Ilm, ma’rifat va raqamli iqtisodiyoni rivojlantirish yili”da amalga oshirishga oid davlat dasturi to‘g‘risida” 2020-yil 2-martdagi PF-5953-son Farmoniga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. O‘zbekiston Respublikasi Moliya vazirligi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining moliya-iqtisodiyot va kambag‘allikni qisqartirish masalalari bo‘yicha o‘rinbosari — O‘zbekiston Respublikasi iqtisodiy taraqqiyot va kambag‘allikni qisqartirish vaziri J.A. Qo‘chqorov zimmasiga yuklansin.
 1. Vazirlar Mahkamasining 2011-yil 7-apreldagi 107-son qarori (O‘zbekiston Respublikasi QT, 2011-y., 4-son, 27-modda) bilan tasdiqlangan Bolalikdan nogironlarga va o‘n sakkiz yoshga to‘lmagan OIV infeksiyasiga chalingan shaxslarga nafaqalar tayinlash va to‘lash tartibi to‘g‘risidagi nizomda:
 a) 5-bandning to‘rtinchi xatboshidagi “farzandlikka oluvchisi,” so‘zlaridan keyin “oilaga tarbiyaga olgan (patronat) tutingan ota-onasi (keyingi o‘rinlarda — tutingan ota-ona),” so‘zlari qo‘shilsin;
 b) 6-bandning “v” kichik bandida:
 birinchi xatboshi quyidagi tahrirda bayon qilinsin:
 “v) nogiron bolaning, shuningdek, 16 yoshga to‘lmagan OIV infeksiyasiga chalingan shaxsning ota-onasi, farzandlikka oluvchisi, tutingan ota-onasi, vasiysi yoki homiysi tomonidan — nogiron bola, shuningdek, 16 yoshga to‘lmagan OIV infeksiyasiga chalingan shaxsning tug‘ilganligi to‘g‘risidagi guvohnoma nusxasi, sog‘liqni saqlash muassasalari tomonidan belgilangan tartibda beriladigan tibbiy xulosa, ariza bergan ota-ona, farzandlikka oluvchi, tutingan ota-ona, vasiy yoki homiyning pasporti nusxasi”;
 ikkinchi xatboshidagi “Farzandlikka oluvchi,” so‘zlaridan keyin “tutingan ota-ona,” so‘zlari qo‘shilsin;
 v) 13-bandning birinchi xatboshidagi “farzandlikka oluvchisi,” so‘zlaridan keyin “tutingan ota-onasi,” so‘zlari qo‘shilsin;
 g) 15-bandning to‘rtinchi xatboshisidagi “davlat ta’minotidan chiqarilganda” so‘zlaridan keyin “, nogiron bolani tarbiyalash uchun oilaga qabul qilish to‘g‘risidagi bitim bekor qilinganda” so‘zlari qo‘shilsin.